**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projektu skiriamas į pareigas Klaipėdos miesto savivaldybės administracijos direktoriaus pavaduotojas ir skiriama priemoka už darbo krūvį viršijančią veiklą.

**2. Projekto rengimo priežastys ir kuo remiantis parengtas sprendimo projektas.**

Vietos savivaldos įstatymo 29 straipsnio 3 dalyje nustatyta, kad savivaldybės administracijos direktoriaus pavaduotojas (pavaduotojai) į pareigas skiriamas (skiriami) savivaldybės administracijos direktoriaus siūlymu mero teikimu savivaldybės tarybos sprendimu politinio (asmeninio) pasitikėjimo pagrindu.

Valstybės tarnybos įstatymo 26 straipsnio 1 dalies 1 punktu reglamentuota, kad valstybės tarnautojams gali būti mokama priemoka už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.

**3. Kokių rezultatų laukiama.**

Į pareigas paskiriamas Savivaldybės administracijos direktoriaus pavaduotojas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Valstybės tarnautojo A lygio 17 kategorijos pareiginė alga yra 1266 Eur (neatskaičius mokesčių).

**6. Lėšų poreikis sprendimo įgyvendinimui.**

Vieno mėnesio pavaduotojo pareiginei algai reikia 1266 Eur (1658 Eur įskaičiavus mokesčius), neįskaičiuojant darbdavio mokamų mokesčių ir priemokų bei priedų. Vieneriems metams savivaldybės administracijos direktoriaus pareiginei algai reikia 15192 Eur (19896 Eur įskaičiavus mokesčius). 40 procentų priemoka prie pareiginės algos vienam mėnesiui – 506 Eur (663 Eur įskaičiavus mokesčius). Priemoka prie pareiginės algos vieneriems metams – 6072 Eur (7956 Eur įskaičiavus mokesčius).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – priėmus Savivaldybės administracijos direktoriaus pavaduotoją bus sudarytos tinkamos sąlygos Klaipėdos miesto savivaldybės administracijai efektyviau organizuoti savo darbą. Neigiamos pasekmės – nenustatyta.

PRIDEDAMA.

1. Teisės aktų išrašas, 2 lapai.
2. 2015 m. gegužės 4 d. įsakymo ,,Dėl siūlymo teikimo“ Nr. AD1-1258 kopija, 1 lapas.
3. 2015 m. gegužės 4 d. potvarkio ,,Dėl Klaipėdos miesto savivaldybės administracijos direktoriaus pavaduotojų kandidatūrų teikimo“ Nr. M-21 kopija, 1 lapas.
4. Slapto balsavimo biuletenio pavyzdys, 1 lapas.
5. Slapto balsavimo rezultatų skiriant Klaipėdos miesto savivaldybės administracijos direktoriaus pavaduotoją protokolo pavyzdys, 1 lapas.

Personalo skyriaus vedėja Jolita Grigaitienė